ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029010
ขอให้แก้ไขปัญหาฝุ่นละอองและเสียงดังรบกวนจากการก่อสร้างบ้าน บริเวณ โครงการหมู่บ้านเซนโทร ถนนกาญจนาภิเษก ซอย 4 แขวงออเงิน เขตสายไหม กรุงเทพมหานคร จุดสังเกต อยู่ติดกับหมู่บ้านเซนโทร เนื่องจากผู้ร้องแจ้งว่าโครงการหมู่บ้านเซนโทร และหมู่บ้านที่ผู้ร้องอาศัยอยู่นั้นเป็นโครงการที่อยู่ในความรับผิดชอบของบริษัท AP พร็อพเพอร์ตี้ (ระบุตามผู้ร้องแจ้ง) โดยหมู่บ้านเซนโทรโครงการเก่านั้น ผู้ร้องอาศัยมาเป็นระยะเวลาประมาณ 5 ปีแล้ว ปัจจุบันพบว่าทางบริษัทฯ มีโครงการสร้างบ้านฯใหม่ ซึ่งอยู่ติดหมู่บ้านเซนโทร ซึ่งในขณะที่มีการก่อสร้างนั้น พบว่าบริษัทผู้รับเหมา (ไม่ทราบรายละเอียดที่แน่ชัด) ไม่ได้มีการนำสแลนมากั้นในแต่ละบ้าน เพื่อป้องกันฝุ่นละออง แต่นำมุ้งลวดมากั้นแทน โดยกันในระดับที่ต่ำกว่าระดับความสูงของบ้าน อาทิ บ้านมีระดับความสูงประมาณ 10 กว่าเมตร แต่กั้นมุ้งลวดเพียง 6 เมตรเท่านั้น แต่หมู่บ้านเซนโทร ที่ผู้ร้องอาศัยอยู่นั้น มีความสูงประมาณ 8 เมตร ทำให้ฝุ่นละอองและเศษวัสดุตกลงมายังบ้านเรือนของผู้ร้องและประชาชนที่อาศัยอยู่ในหมู่บ้านใกล้เคียง นอกจากนั้นยังพบว่าในช่วงเวลาที่มีการก่อสร้างนั้น จะมีเสียงดังรบกวน ทำการก่อสร้างเป็นประจำทุกวัน ในช่วงเวลา 07.00-18.00 น.กว่า ไม่เว้นแม้วันหยุดเสาร์-อาทิตย์ จากกรณีดังกล่าวส่งผลให้ผู้ร้องและประชาชนที่อาศัยในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2 เดือนแล้ว จึงประสงค์ให้หน่วยงานที่เกี่ยวข้องแก้ไขปัญหาฝุ่นละอองฯ โดยการคลุมสแลนทั่วทั้งโครงการ เพื่อบรรเทาความเดือดร้อนให้แก่ประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata